Ramón Carnero

Ramón "Moncho" Carnero González, nado en Sober o 8 de novembro de 1953, é un exfutbolista e adestrador de fútbol galego. Xogaba de defensa.

 Traxectoria 
Como futbolista tras xogar en equipos como o Arosa SC ou o CD Logroñés chegou a xogar en Segunda División no Deportivo Alavés durante dúas tempadas, dende o ano 1977 ao 1979, aínda que só disputaría un encontro na primeira das dúas.

Como adestrador pasou a maior parte da súa carreira no equipo técnico do Celta de Vigo sendo o home de confianza e segundo adestrador de case todos os técnicos que pasaron polo banco do equipo na década dos noventa e comezos do século XXI -a excepción de Carlos Aimar-, dende Txetxu Rojo, Fernando Castro Santos e Javier Irureta ata Víctor Fernández, Miguel Ángel Lotina e Radomir Antić.

Na tempada 2003–04 ante a mala situación do Celta o adestrador Lotina foi substituído mediada a tempada polo técnico serbio Antic; aínda que Carnero xa dirixiu o equipo ata a toma de posesión do novo adestrador,http://www.lavozdegalicia.es/hemeroteca/2004/01/27/2367513.shtml a grande oportunidade presentóuselle a oito partidos para o remate da tempada, cando tamén Antic foi destituído e se lle encargou a Carnero e a Rafa Sáez, ata o momento adestrador do Celta de Vigo B, salvar o equipo do descenso a Segunda Divisiónhttp://www.as.com/actualidad/articulo/carnero-saez-tecnicos-elegidos/20040401dasdai_36/Teshttp://www.eldia.es/2004-04-01/jornada/jornada12.htm. Pese a un moi bo final de tempada non conseguiron o obxectivo, consumándose o descenso na última xornada.

Ao final da mesma Carnero deixou o posto de adestrador e Rafa Sáez volveu ao filial.

Pasou a ser o adestrador do Celta de Vigo de Fútbol indoor, e na tempada 2013 conseguiu quedar campión da Liga Fertiberia de Fútbol Indoor, gañándolle a final ao Valladolid.

 Notas 

Categoría:Nados en 1953
Categoría:Nados en Vigo
Categoría:Defensas de fútbol
Categoría:Futbolistas de Vigo
Categoría:Xogadores do Deportivo Alavés
Categoría:Xogadores do Arosa SC
Categoría:Xogadores do CD Logroñés
Categoría:Adestradores de fútbol de Galicia
Categoría:Adestradores do Celta de Vigo
Categoría:Adestradores do Celta de Vigo B